جمهورباشقانی رجب طیب اردوغان سوریه‌نین منبج بؤلگه‌سین‌ده یئرلشدیریلن فرانسا عسگرلرینه دایر، فرانسا پرزیدئتی امانوئل مکرونون اؤزو ایله تلفن‌دا دانیشما طلبی اولدوغونو دئدی.
رجب طیب اردوغان، تورکیه رادیو تلویزیون قورومو (ت‌رت) اؤزل یایینیندا گوندمی دگرلندیردی.
اردوغان، آمریکا ایله ایلیشکیلر و فرانسا عسگرلرینین منبجده گؤرولمه‌سینه دایر سوال اوزرینه، فرانسا پرزیدنتی امانوئل مکرونون اؤزون‌دن دانیشما طلب ائتدیگینی بیلدیردی.
پرزیدنت اردوغان،
"بوگون صاباح بیر تلفن دانیشیغیمیز اولاجاق. آمریکا ایله بو جور شئیلر زامان زامان اولور اما ایندی سئچیم اولدوغو اوچون تلفن دیپلوماسیسی کسیلمیش اولابیلیر، اما آنین‌دا دانیشما ایمکانلاری اولابیلیر" ایفاده‌لرینی ایشلتدی.
اردوغان، آمریکانین ایسرایل‌ده‌کی ائلچیلیینی تل آویودن قدسا داشیماسی و ایسراییلین غزه‌ده تؤرتدیگی قیرغینلارین خاطیرلادیلماسی اوزرینه، بدله دانیشدیدئدی:
"آمریکا ایله ایسراییلین آلمیش اولدوغو بو قرار دگرسیز بیر قراردیر. آمریکا بیر دفعه اعتبارینی تامامیله صیفیرلادی. بئله کی، بیرلشمیش میلتلر تشکیلاتین‌دا بیزیم یمن ایله آتدیغیمیز آددیم‌دا آپاریلان سس‌وئرمه نتیجه‌سین‌ده ۱۲۸ اؤلکه یوخ، ۹ دنه آدینی سانینی ائشیتمدییم، ذاتا ایکی‌سی آمریکا و ایسراییل، دیگرلری ده قصبه دؤولتی کیمی بیر شئی، اونلارین یانین‌دا یئر آلدی. دئمک کی دونیادا بونلارین قبولو یوخ. منیم پولوم، گوجوم وار. اونا گؤره بو پوللا و گوجله من سیزی هضم ائدیره‌م، دئدیگیمی ده ائتدیررم. یوخ، آرخاداش ائتدیره بیلمیزسن. هئچ کیم ده سنه قولاق آسمادی. بورادا گلمیش سفیرلیگینی اورایا داشیمیشسان نه اولاجاق داشیسان؟ بیر دفعه فیلیسطینین پایتاختی قدسدور. بونو آرتیق هامی بیلیر".
